**BASES DA CONVOCATORIA “CAMPUS DE VERÁN 2021”**

**1.- CONTIDO**

O Concello de Salvaterra de Miño organiza o “Campus de Verán 2021” coa finalidade de proporcionar actividades de carácter educativo, lúdico e facilitar a conciliación da vida laboral, familiar e persoal.

A temática deste campus é a de " **DÍAS DE FEIRA**". Cada quincena realizaremos todas as actividades sobre unha temática, (pallasos, xogos de azar, xogos de puntería, espectáculo de acrobacia, artesanía, xogos populares, deporte etc.)

**2.- NÚMERO DE PRAZAS:**

O número de prazas coas que conta o “Campus de Verán 2021” é de 50 (que cumpran os puntos 3.1 e 3.2 destas bases), das cales 1 será reservada para emerxencia social e 1 para nenos/as con necesidades especiais (que cumpran o punto 3.3 destas bases).

**3.- PERSOAS DESTINATARIAS, REQUISITOS:**

3.1 Poderán solicitar a súa participación no “Campus de Verán 2021” os nenos e nenas nados entre os anos 2009 e 2017.

3.2 Ter capacidade de integración nun grupo así como poder participar e beneficiarse das actividades que se van a desenvolver.

3.3 As persoas que teñan unha discapacidade igual ou superior ao 33% poderán participar nesta convocatoria sempre que teñan capacidade de integración nun grupo e que as súas necesidades especiais lles permitan participar e beneficiarse das actividades que se van desenvolver (pto. 3.2 xeral), o que deberá ser acreditado mediante informe médico.

3.4 Para ser admitido/a no campus será necesario non padecer enfermidade transmisible con risco de contaxio nin sintomatoloxía compatible co COVID-19, sen prexuízo da documentación que deberán asinar as persoas proxenitoras e/ou titores legais.

3.5 O incumprimento dos requisitos sinalados neste punto impedirá a participación da persoa solicitante no campamento.

**4.- LUGAR DE CELEBRACIÓN**

O campamento desenvolverase no C.E.I.P de Leirado en Leirado, Salvaterra de Miño.

**5.- DATAS E HORARIOS**

O campus de verán desenvolverase do 1 de xullo ao 31 de agosto de luns a venres en horario de 8:45 horas ás 14:15 horas.

Daráselle a opción de aula madruga e comedor no caso que o precisen, e así poder proporcionar uns horarios para poder conciliar dun xeito adecuado a vida laboral;
sempre cun mínimo de 12 nenos e nenas.

 O horario será 7:30h. a 8:45h. da aula madruga e do comedor 14:15h. a 16:00h.

Nas solicitudes pódese elixir quincena , mes ou dos meses.

**6.- INSCRICIÓNS**

**O prazo** para presentar as solicitudes **comezará o día 3 de xuño e rematará o día 17 de xuño.**

As solicitudes poderán ser presentadas no Rexistro Xeral do Concello de Salvaterra (de luns a venres en horario de 9:00 horas a 14.00 horas) ou a través da Sede Electrónica (concellodesalvaterra.sedelectronica.gal) en calquera hora ou día durante a vixencia do prazo de inscrición.

Os formularios de inscrición poden recollerse no departamento de Cultura do concello (de luns a venres de 9:00 horas a 14:00 horas) ou descargarse na páxina Web municipal www.concellodesalvaterra.org

**7.- PREZO**

Os prezos públicos para o “Campus de Verán 2021” serán os seguintes:

|  |
| --- |
|  Tarifa xeral |
| “Aula madruga” quenda | 18 euros  |
| “Aula madruga” mes | 32 euros |
| “Campamento de Verán” quenda |  30 euros |
| “Campamento de Verán” mes | 60 euros |
| “Comedor” quenda | 53,35 euros |
| “Comedor” mes  | 106,7 euros |

**TARIFA BONIFICADA**

* Bonificación: As familias numerosas terán dereito a unha bonificación do 25%. (non acumulables con outras bonificacións).
* Bonificación: Coa inscrición de dous fillos, o/a segundo/a terá dereito a unha bonificación do 10%.
* Exención: Gozarán da exención deste prezo público os/as menores que no seu caso sexan derivados polo Departamento de Servizos Sociais deste Concello.

**8.- SELECCIÓN DE PARTICIPANTES**

 Unha vez rematado o prazo de presentación de inscricións, adxudicaranse as prazas por orden de rexistro, tendo prioridade os/as nenos/as con pais traballadores en horario de mañá ou a quendas que traballen de mañá, e a familias monoparentais, xa que a finalidade do campamento é a conciliación familiar (estas circunstancias haberán de ser acreditadas segundo consta no punto 9 destas bases).

**9.- DOCUMENTACIÓN NECESARIA PARA FORMALIZAR A INSCRICIÓN**

* **Solicitude de inscrición**
* **Fotocopia de tarxeta familia numerosa**

# Declaración xurada informe COVID (o día de empezar o campamento).

# Certificado de empresa con horario de traballo dos dous proxenitores para o campamento 20201 (con selo e sinatura da empresa ou contrato de traballo con vida laboral).

* **Para as familias monoparentais:**
* Documento oficial acreditativo da súa situación: sentencia xudicial de separación/ divorcio ou xustificación de interposición da demanda de separación/ divorcio.

* **No caso de persoas con discapacidade**
* Certificado acreditativo do grao de discapacidade e copia do ditame técnico facultativo, emitido polo equipo de valoración e orientación correspondente
* **Outra documentación**
* Documentación relevante sobre datos médicos (enfermidades, alerxias, medicación) ou situacións familiares que sexa preciso coñecer para o bo desenvolvemento da actividade.

**10.- PROCESO DE SELECCIÓN**

O proceso de selección será o seguinte:

* Publicación dunha listaxe provisional de admitidos/as por entrada de rexistro o 17 de xuño , no taboleiro de anuncios do Concello, e na páxina Web do Concello.
* Emenda de erros e/ou falta de documentación e presentación de reclamacións do 18 de maio ao 21 de xuño.
* Publicación da listaxe definitiva de admitidos/as e da listaxe de agarda cos/as solicitantes excluídos que seguirá a orde que resulte da entrada por rexistro: o día 22 de xuño no taboleiro de anuncios do Concello, e na páxina Web do Concello.

En función das baixas que se produzan na actividade os/as nenos/as accederán ao campamento seguindo a orde na que figure na lista o que será debidamente notificado por teléfono e/ou correo electrónico.

* Confirmación da praza co pago da matrícula no número de conta que se facilitará: do día 22 de xuño ata o día 27 xuño. Deberase ademais remitir o xustificante de pago do importe da actividade ao concello mediante fax ( 986 383113 ), correo electrónico ( animacion@concellodesalvaterra.org ) ou presencial. No caso de non aboarse o importe no prazo sinalado entenderase como unha renuncia e a lista correrá segundo a orde que resulte da entrada por rexistro.

**12.- RENUNCIA DE PRAZA**

As persoas solicitantes que, tras obter praza desexen renunciar a ela antes de ter realizado o ingreso da cota da matrícula, deberán comunicalo por teléfono ao nº 986 65 81 26 ou por correo electrónico ao seguinte enderezo electrónico animacion@concellodesalvaterra.org antes do día 27 de xuño de 2021.

En caso de faltar máis de tres veces ao campus sen causa xustificada, o/a neno/a quedará fóra do campamento, pasando a obter praza ao neno/a que corresponda da lista de espera
neste caso non se devolverá o diñeiro.

**13.- DEVOLUCIÓN DO IMPORTE**

Unha vez realizada a inscrición e o correspondente abono para participar na actividade, se o neno/a non acude, só procederá á devolución do importe ingresado se se xustifica con anterioridade ao inicio do campamento e por causa debidamente xustificada, en ambos casos previa presentación de solicitude. En caso contrario non procederá á devolución do importe.

En caso de faltar máis de tres veces ao campamento sen causa xustificada, o neno quedará fóra do campamento, e non se lle devolverá o importe do campamento.

**14.-** **EXCEPCIONALIDADE DERIVADA DA ALERTA SANITARIA**

Todas as condicións que se establecen nas presentes bases poden sufrir modificacións en función das disposicións que dicte a autoridades sanitarias relativas a pandemia por COVID-19.

**16.- MATERIAL:**

Os nenos traerán mochila (co nome), gorra (co nome ), auga, merenda (o que toque no calendario de merendas que se lles facilitará) e virán con crema xa aplicada na casa.

No caso de actividades de auga: traer toalla de praia, traxe de baño e calzado de auga (a poder ser que suxeiten ou pé por diante e por detrás).

No caso de actividades do día dá roda: traer vehículo con rodas.

Actividades: poderáselles pedir algún material de reciclaxe da casa.

Non permítense aparellos electrónicos de ningunha índole. A organización non responsabilízase de extravíos, roubos ou deterioración. De ser detectados, seranlle retirados ata a saída dá actividade.

**17.- NORMAS CAMAPAMENTO E PRTOCOLO COVID**

Todo neno/a deberá cumprir as normas dos monitores, aplicaráselles xel desinfectante ao entrar ao campamento e tomaráselles a temperatura. Aquel neno que teña máis de 37º non poderá entrar no campus.

**18.- PUBLICIDADE DA ACTIVIDADE**

As bases para o campamento da presente convocatoria se atopan, no taboleiro de anuncios do Concello de Salvaterra e na páxina Web do Concello.